CELEX: 32007R1345
Language: hu
Date: 2007-11-15
Title: A Bizottság 1345/2007/EK rendelete ( 2007. november 15. ) egyes áruk Kombinált Nómenklatúra szerinti besorolásáról

17.11.2007   
            
            
               HU
            
            
               Az Európai Unió Hivatalos Lapja
            
            
               L 300/27
            
         
      A BIZOTTSÁG 1345/2007/EK RENDELETE
   
   (2007. november 15.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 15-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1214/2007/EK bizottsági rendelettel (HL L 286., 2007.10.31., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Hidrogénezéssel vegyileg módosított, de tovább nem elkészített jojobaolaj (telített észterek keveréke). Az olaj 50 tömegszázaléknál kevesebb szabad zsírsavat tartalmaz.
                              A terméket por vagy szemcse formában mutatják be.
                              A terméket kozmetikai termékek gyártásában alapanyagként való felhasználásra szánják.
                              A terméket több mint 1 kg nettó tömegű kiszerelésben mutatják be.
                           
                        
               
                  1516 20 96
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 34. árucsoporthoz tartozó megjegyzések 5. a) pontja, valamint a 1516, 1516 20 és a 1516 20 96 KN-kódok szövege határozza meg.
                  A jojobaolajat külön megemlíti a 1515 vtsz. szövege a más stabilizált növényi zsírok és olajok között, és ezért növényi olajnak tekintendő (lásd a 1515 vámtarifaszámhoz tartozó HR-magyarázat 6. bekezdését is).
                  Mivel a jojobaolajat vegyileg módosították, nem sorolható a 1515 vámtarifaszám alá.
                  Viasz jellege ellenére a termék nem sorolható a 3404 vámtarifaszám alá (lásd a 34. árucsoporthoz tartozó megjegyzések 5. a) pontját és a 3404 vámtarifaszámhoz tartozó HR-magyarázat kivételek b) pontját).
                  A terméket a hidrogénezett növényi olajokat tartalmazó 1516 vámtarifaszám alá kell besorolni.
               
            
                  
                              2.
                           
                           
                              Hidrogénezéssel vegyileg módosított, és texturálással tovább elkészített jojobaolaj.
                              Az általában „jojobaolaj-észterek” néven ismert terméket por, szemcse vagy viaszos pép formájában mutatják be.
                              A terméket kozmetikai termékek gyártásában alapanyagként való felhasználásra szánják.
                              A termék nem emészthető és nem élelmiszerekben való felhasználásra szánják.
                           
                        
               
                  1518 00 99
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 34. árucsoporthoz tartozó megjegyzések 5. a) pontja, valamint a 1518 00 és a 1518 00 99 KN-kódok szövege határozza meg.
                  A jojobaolajat külön megemlíti a 1515 vtsz. szövege, a más stabilizált növényi zsírok és olajok között, és ezért növényi olajnak tekintendő (lásd a 1515 vámtarifaszámhoz tartozó HR-magyarázat 6. bekezdését is).
                  Mivel a jojobaolajat vegyileg módosították, ezért ez a termék nem sorolható a 1515 vámtarifaszám alá.
                  Mivel a terméken további feldolgozást (texturálás) végeztek, nem sorolható a 1516 vámtarifaszám alá.
                  Mivel a termék nem emészthető és élelmiszer-készítményekben nem használatos, nem sorolható a 1517 vámtarifaszám alá.
                  Viasz jellege ellenére a termék nem tartozik a 3404 vámtarifaszám alá (lásd a 34. árucsoporthoz tartozó megjegyzések 5. a) pontját).
                  A terméket ezért a 1518 vámtarifaszám alá kell besorolni, amelybe a 15. árucsoportba tartozó, másutt nem említett különböző olajok étkezésre alkalmatlan készítményei tartoznak.
               
            
                  
                              3.
                           
                           
                              Kezeletlen jojobaolaj és hidrogénezett jojobaolaj keverékének inter-észterifikálásával/transz-észterifikálásával nyert termék, amelyet ezután texturálnak.
                              A terméket por vagy szemcse formában mutathatják be.
                              A terméket kozmetikai termékek gyártásában alapanyagként való felhasználásra szánják.
                              A termék nem emészthető és nem élelmiszerekben való felhasználásra szánják.
                           
                        
               
                  1518 00 99
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 34. árucsoporthoz tartozó megjegyzések 5. a) pontja, valamint a 1518 00 és a 1518 00 99 KN-kódok szövege határozza meg.
                  A jojobaolajat külön megemlíti a 1515 vtsz. szövege a más stabilizált növényi zsírok és olajok között, és ezért növényi olajnak tekintendő (lásd a 1515 vámtarifaszámhoz tartozó HR-magyarázat 6. bekezdését is).
                  Mivel a jojobaolajat vegyileg módosították, ezért ez a termék nem sorolható a 1515 vámtarifaszám alá.
                  Mivel a terméken további feldolgozást (texturálást) végeztek, nem sorolható a 1516 vámtarifaszám alá.
                  Mivel a termék nem emészthető és élelmiszer-készítményekben nem használatos, nem sorolható a 1517 vámtarifaszám alá.
                  Viasz jellege ellenére a termék nem tartozik a 3404 vámtarifaszám alá (lásd a 34. árucsoporthoz tartozó megjegyzések 5. a) pontját).
                  A terméket ezért a 1518 vámtarifaszám alá kell besorolni, amelybe a 15. árucsoportba tartozó, másutt nem említett különböző olajok étkezésre alkalmatlan keverékei tartoznak.